Държавен вестник, бр. 90, 2009 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  90
(б) Ако се разпределя каквато и да е част, 
до два процента некумулативно се заплащат 
като първи транш срещу разпределяната сума 
за всяка година на всяка страна членка на 
базата на средния размер на неизплатените 
заеми през съответната година, отпуснати 
съгласно член IV, раздел 1 (a) (i), във валутата, 
съответстваща на вноската на страната членка. 
В случай че като първи транш се изплащат 
два процента, оставащата за разпределяне 
сума се изплаща на всички страни членки 
пропорционално на броя акции, притежавани 
от тях. Плащанията към всяка страна членка 
се извършват в нейната собствена валута или 
ако няма налични средства в тази валута, в 
друга валута, приемлива за страната членка. 
Ако подобни плащания се извършват във 
валути, различни от собствената валута на 
страната членка, трансферът на валутата и 
нейното използване от получаващата я страна 
членка не подлежи на ограничения от стра­
ните членки.
Ч л е н  V І
Напускане и суспендиране на членство. Сус­
пендиране на дейността
Раздел 1. Право на страните членки да 
напускат
Всяка страна членка на банката може да 
напусне във всеки един момент с отправяне 
на писмено уведомление до главния офис на 
банката. Напускането влиза в сила от датата 
на получаване на подобно уведомление.
Раздел 2. Суспендиране на членство
В случай че определена страна членка не 
изпълни което и да е от задълженията си към 
банката, банката може да суспендира член­
ството є чрез решение, взето с мнозинство 
от управителите, упражняващи мнозинство 
от общия брой гласове. Суспендираната по 
този начин страна членка ще престане авто­
матично да бъде страна членка една година 
след датата на суспендирането си, освен ако не 
бъде прието решение със същото мнозинство 
за възстановяване на членството є.
Докато членството є е суспендирано, 
страната членка няма право да упражнява 
никакви права по този Учредителен договор 
освен правото на напускане, като обаче тряб­
ва да продължи да изпълнява всички свои 
задължения.
Раздел 3. Прекратяване на членството в 
Международния валутен фонд
Всяка страна членка, която престане да 
бъде страна членка на Международния валутен 
фонд, след три месеца автоматично престава 
да бъде страна членка на банката, освен ако 
банката не даде съгласието си тя да продължи 
да бъде страна членка с мнозинство от три 
четвърти от общия брой гласове.
Раздел 4. Уреждане на сметки с правител­
ства, чието членство е прекратено
(а) Когато определено правителство прес­
тане да бъде страна членка, то продължава 
да носи отговорност за всички свои преки 
задължения към банката, както и за своите 
условни задължения към банката, до момента, 
в който каквато и да е част от заемите или 
гаранциите, договорени преди прекратяването 
на членството, продължава да бъде неизпла­
тена; това правителство обаче престава да 
носи отговорност по отношение на заеми 
или гаранции, сключени от банката след 
момента на прекратяване на членството му, 
и да участва в приходите или в разходите 
на банката.
(б) В момента, в който определено пра­
вителство престане да бъде страна членка, 
банката е длъжна да се погрижи за обратното 
изкупуване на неговите акции като част от 
уреждането на сметките с това правителство 
в съответствие с разпоредбите на букви (в) 
и (г) по-долу. За тази цел цената за обратно 
изкупуване на акциите е стойността, посочена 
в счетоводните книги на банката на датата, 
на която правителството престане да бъде 
страна членка. 
(в) Плащането за акции, изкупувани об­
ратно от банката съгласно този раздел, се 
ръководи от следните условия:
(i) Всяка сума, дължима на правителството 
за неговите акции, се задържа, докато 
това правителство, неговата централна 
банка или която и да е от неговите аген­
ции има задължения към банката като 
заемополучател или гарант и тази сума 
по усмотрение на банката може да бъде 
ползвана за погасяване на всяко подобно 
задължение при настъпване на неговия 
падеж. Не могат да бъдат задържани ни­
какви суми за сметка на задължението 
на правителството, възникващо от запис­
ването на акции съгласно член II, раздел 
5 (ii). Във всички случаи никаква сума, 
дължима на страна членка за нейните 
акции, не може да се изплаща в срок до 
шест месеца след като правителството 
престане да бъде страна членка.
(ii) Плащанията за акции могат да бъдат
извършвани периодично, при тяхното пред­
ставяне от страна на правителството, до 
степента, до която дължимата сума като 
цена за обратно изкупуване, посочена в 
буква (б) по-горе, надхвърля общия размер 
на задълженията по заеми и гаранции, 
посочена в буква (в) (i) по-горе, докато 
бившата страна членка получи цялата цена 
за обратно изкупуване.
(iii) Плащанията се извършват във валутата
на страната, получаваща плащането, или 
по усмотрение на банката в злато.